সৌরভ রাজপুত হত্যা মামলায় অন্তঃসত্ত্বা মুসকান রাস্তোগী, সরানো হল অন্য সেলে

ওয়েবডেস্ক: মিরাট হত্যাকাণ্ডে (Meerut murder case) মূল অন্তঃসত্ত্বা মুসকান রাস্তোগী (Muskan Rastogi) । সরানো আলাদা সেলে। তার সঙ্গে রাখা হয়েছে অপর এক অন্তঃসত্ত্বাকে (Pregnent)। মুসকানকে সেলের মধ্যে বিশেষ মাতৃত্বকালীন সুবিধা (maternity care) দেওয়া হবে।

জানা গেছে মুসকান ছয় সপ্তাহের অন্তঃসত্ত্বা। এই অবস্থায় জেলের নিয়ম অনুযায়ী (jail administration) তাঁকে অন্য বন্দিদের সঙ্গে রাখার নিয়ম নেই। একজন অন্তঃসত্ত্বার জন্য বিশেষ যত্ন বাধ্যতামূলক।

মিরাটের নারকীয় হত্যাকাণ্ডে মুসকানের স্বামী সৌরভ রাজপুতকে খুনের অভিযোগ রয়েছে তার বিরুদ্ধে। এই ঘটনায় অপর অভিযুক্ত তার প্রেমিক সাহিল শুল্কা (Sahil Shukla)। দুজনে জেলে বন্দি আছে। মুসকানের অন্তঃসত্ত্বার রিপোর্ট পাওয়ার পরেই তাঁকে আলাদা ব্যারাকে রাখার ব্যবস্থা করে। অপর একজন অন্তঃসত্ত্বাকেও তার সঙ্গে রাখা হবে। শনিবারই উভয় বন্দির রিপোর্ট হাতে আসে জেল কর্তৃপক্ষের। তার পরেই অন্য ব্যারাকের সরানোর ব্যবস্থা করা হয়। চিকিৎসা নির্দেশিকা এবং জেল ম্যানুয়াল অনুসারে, এখন উভয় মহিলাকে একটি নির্দিষ্ট খাদ্য, নির্ধারিত ওষুধ এবং নিয়মিত মেডিকেল চেক-আপ সহ বিশেষ যত্নের সুবিধা প্রদান করা হবে।

আরও পড়ুন: কথা রাখলেন স্পিকার, পুলওয়ামায় শহিদ জওয়ানের মেয়ের বিয়ের দায়িত্ব পালন করলেন ওম বিড়লা

সিনিয়র জেল সুপারিনটেনডেন্ট ডঃ বীরেশ রাজ শর্মা (Jail Superintendent Dr Veeresh Raj Sharma) জানিয়েছেন, গর্ভবতী বন্দীদের যথাযথ যত্ন এবং মনোযোগ নিশ্চিত করার জন্য প্রশিক্ষিত কর্মী মোতায়েন করা হয়েছে। আমরা নিশ্চিত করছি যে তারা কোনও ধরণের অসুবিধার সম্মুখীন না হয়।

উল্লেখ্য, ৪ মার্চ প্রেমিক সাহিলের সঙ্গে মিলে সৌরভকে (Saurabh Rajput) খুনের পর দেহ ১৫ টুকরো করার পর একটি ড্রামে ভরে দেয় তারা। মুখটিকে সিমেন্ট দিয়ে বন্ধ করে দেওয়া হয়। সেই ঘটনায় মুসকান রাস্তোগী ও সাহিল শুল্কাকে গ্রেফতার করেছে পুলিশ।

সৌরভের ভাই বাবলুর দাবি দাদা লন্ডন থেকে প্রচুর অর্থ নিয়ে ফিরে এসেছিলেন। মুসকান বলিউড অভিনেত্রী হওয়ার জন্য বেশ কয়েকবার বাড়ি থেকে পালিয়ে যায়, এই নিয়ে মুসকান ও সৌরভের মধ্যে ঝগড়া হয়। পুলিশ সৌরভের লন্ডনে কর্মসংস্থানের বিষয়েও বিস্তারিত তথ্য যাচাই করেছে। আর্থিক লেনদেনও খতিয়ে দেখা হচ্ছে, যার মধ্যে মুসকান এবং তার মায়ের অ্যাকাউন্টে স্থানান্তরিত ৬,০০,০০০ টাকাও রয়েছে।